જ્યારે કોઈ વ્યક્તિ અન્યોની જરૂરીયાતોને પોતાના જીવનનું લક્ષ બનાવી દે છે ત્યારે તે લક્ષની સફળતા વ્યક્તિને એ સુખ આપે છે જેની તુલના દુનિયાની કોઇ પણ વસ્તુ સાથે ન કરી શકાય. આવું જ કઇંક લક્ષ ઉપાસના નામની એક પત્રકારનું હતું. જેમણે નેત્રહીન લોકો માટે એક મેગેઝિન બહાર પાડ્યું. જેમનો હેતુ એ હતો કે નેત્રહીન લોકોને સમાચાર ઉપરાંત પ્રેરણાદાયી લેખો અને નોલેજ મળે તેવી બાબતો પણ વાંચવા મળે.